বিনিশা শাহের রুমমেট নেপালি শিক্ষার্থী রোকসা জাগো নিউজকে বলেন, ‘বিনিশা পরীক্ষা শেষ হওয়ার কিছুক্ষণ আগেই হল থেকে বেরিয়ে যায়। আমি পরীক্ষা শেষ করে এসে দেখি দরজা লক করা। অনেকক্ষণ নক করার পরও সে দরজা খুলছিল না। তখন বিকল্প চাবি এনে ওকে ঝুলে থাকতে দেখি। আমরা দুজন একসঙ্গে থাকতাম। গতকাল (সোমবার) রাতে এবং আজ সকালেও একসঙ্গে খেয়ে পরীক্ষা হলে গিয়েছি। কখনো তার আচরণ-ভঙ্গিমা দেখে মনে হয়নি যে সে আত্মহত্যা করতে পারে। আমি এমন পরিস্থিতি কখনো কল্পনাও করিনি।’